
UNIBERTSITATEKO HARAKINAK(l) 



0:00 

Bihar goizeko bederatzietan azterketa daukat eta oraindik ez naiz hasi ikasten. 
Nolako potroak dauzkadan! Telebistako pelikula ez dago txarto: zenbat falta ote da 
amaitzeko? Hamarrak aldean hasi da/zen; beraz, iragarki eta guzti... honezkero ezin da 
asko luzatu. Zer egingo dut? Ikastera joango naiz eta gero ikaskideei galdetuko diet ea 
nola amaitu den? Ala bukatu arte geratuko naiz? Egia esateko, interesgarri dago zati 
hau eta, gainera, nola dagoen Sharon Stone! Lagunek diote oraindik beste eszena 
batean biluzik aterako dela. Uste dut amaitu arte geratuko naizela. Azken batean, 
hamabietan zein hamabi eta erdietan hasi ikasten, berdin dio. 

0:30 

Uste dut lehenago hasi behar nuela ikasten. Apunteak lehen aldiz ukitu ditut orain, 
eta gauza pilo bat ez dut ulertzen, zeren Silviaren letra oso polita da, baina pixka bat 
arraroa ere bai. Gainera, nire eskuetara heldu diren orri hauek fotokopien fotokopien 
fotokopien fotokopiak dira, eta zati batzuk ezin dira ia irakurri. Kontzentratzen saiatu 
behar dut; bestela jai daukat. Oraindik zortzi ordu eta erdi falta dira azterketarako eta 
ordu pare batean lo egitea nahikoa izango da. Animo, Ramon! 

"Fundamentos del orden cosntitudonal: La Constitudonb va a recoger ptincipios, notmasy dedsiones que van a definir el 
modelo politico concrete elegidopor elpoder cosntituyente. Suspreceptos se van a adecuar... " 

Tiki-taka, tiki-taka, tiki-taka... 

1:00 

Zelako txapa diren apunte hauek! 

2:30 

Bi ordu pasatu dira ikasten hasi naizenetik eta bost folio baino ez dut/ditut irakurri. Gainera, 
ez naiz ezertaz gogoratzen, eta txarrena da oraindik beste berrogeita bost falta zaizkit. 
Inportanteena bakarrik ikastea pentsatu dut, bainazerda inportanteena? Dena berdin da eta: 
artikuluak eta legeak, legeaketa artikuluak. Nolako kohazoa! 

Ez aurkeztea pentsatu dut, baina Anatomia eta Fisiologia ziur dauzkat penkatuta, eta 
Legislazioa ere irailerako uzten badut, igual azkenean kurtsoa errepikatu beharko dut. Hori 
horrela bada, zelako putada! Gurasoek epelak esango dizkidate! Ez dut pentsatu ere egin 
nahi. Nola edo hala aprobatu behar dut biharko, edo hobe esanda geroxeagoko azterketa. 
Dena ikasteko astirik ez daukat jadanik. Beraz, txuletak egin beharko ditut. Ez zait gehiegi 
gustatzen hori, txuletak erabiltzeak oso urduri jartzen nau eta, baina ez daukat beste 
irtenbiderik. 

Zelako txuletak egingo ditut? Badakit: plastikozko Bic boligrafo batzuk hartu eta orratz 
baten puntaz bertan idatziko ditut gauza inportanteenak. Metodoa oso segurua da, irakasleak 
ikustea ia ezinezkoa baita eta boligrafoak denbora guztian mahaian edo eskuan eduki 
baitaitezke. Ea nola ateratzen zaizkidan. 

"Fundamentos del orckn cosntitucional: 1m Constitution!) va a recoger principios, normasj detisiones que van a definir el 
modelo politico concreto elegido por elpoder cosntituyente. Suspreceptos se van a adecuar... " 

Tiki-taka, tiki-taka, tiki-taka... 

3:00 

Boligrafo bat bete dut jadanik eta bakar- bakarrik apunteetako lehenengo lau folioak sartu 
ditut. Sistema honek ez du merezi. Martxa honetan hamar boligrafotik gora bete beharko 
nituzke; ez daukat horrenbeste eta gainera azterketan kriston nahastea izango litzateke 
bakoitzean zer daukadan aklaratzeko. Uste dut onena txuleta klasikoak egitea izango dela: 
lapitz zorrotz batekin paperean idatzi aldi bietatik eta kito. Ez dakit zenbat txuleta aterako 
zaizkidan, baina lehenbailehen hasi beharko dut lanean bederatzietarako amaitzeko. Ekin, 
Ramon! 

Tiki-taka, tiki-taka, tiki-taka... 

8:00 

Puto amo, Ramon! Legislazioko apunte guztiak, berrogeita hamar folio, txuletetan dauzkat. 
Guztira zortzi atera zaizkit; gehiegi, agian. 
8:50 

Leku nahiko dexentea hartu dut ikasgelan, baina onenak hartuta zeuden jadanik. Badirudi 
jende askok duela, nire moduan, kopiatzeko asmoa. Batzuk mahaian idazten ari dira, beste 
batzuk eskuetan... Joder, zein urduri nagoen! Zortzi txuletak zortzi poltsiko desberdinetan 
dauzkat, baina ez naiz/dut gogoratzen zein zeinetan. Txuleten txuleta egin beharko dut 
presaka. Mahaian idatziko ditut hitz batzuk klabean, nik bakarrik ulertzeko moduan. Ea ez den 

fijatzen irakaslea: PAuEz Konsl, PauEs Kons2, PAtEz Kons3 PatEs Kons4, TxKEz 1961... 

9:10 

Hiru galdera ipini ditu/dizkigu eta bakarrik ordubete daukagu denak egiteko. Hiru txuleta 
beharko dut/ditut: lehenengoa praken aurreko eta ezkerreko poltsikoan daukat, bigarrena 
praken atzeko eta eskuinekoan eta hirugarrena txamarraren barruko eta eskuinekoan. Hori 
badakit; orain zailena falta da: hortik atera, mahaian ipini eta kopiatzen hastea. Jadanik hasi 
dena Aitor kabroia da. Joder, nolako patxada daukan tipoak honelako gauzetarako. Ni, berriz, 
izerdi batean nago. Ea, oraintxe aterako dut lehenengo txuleta... Bueno, ez. Orain adi-adi dago 
irakaslea, horaurrean denoi begira. Badaezpada denbora apurtxo bat pasatzen utziko dut, ea 
hasierako tentsioa pasatuta pixka bat erlaxatzen den. Eta ni ere bai. Lasaitu, Ramon! 

Taup-taup, taup-taup, taup-taup... 
9:25 

Lehen txuleta azterketa orrien azpian daukat. Ateratzerakoan adrenalina belarrietatik 
irteten ere sentitu dut. eta eztul ozena egin dut nire urduritasuna disimulatzeko. Inguruko guztiek 
begiratu didate orduan, baina irakaslea konturatu ez dela uste dut. Ala bai? Igual bai, bere 
mahaitik altxatu eta ikasgelaren atzealderantz baitator. Badator, badator... Ez ahal da 
niregana etorriko! 

Taup-taup, taup-taup, taup-taup... 

9:30 

Atzean jarrita daukat putaseme hau. Ikusi ote nau txuleta ateratzen? Ez dakit, baina juxtu 
nire atzeko mahaian dago jarrita eta bere arnasa sentitzen dut kokotean. 
9:35 

Hementxe segitzen du tipoak. Ez du aide egin behar, ala? Ez dakit ze ostia nabilen idazten, 
baina disimulatu egin behar dut. Zer edo zer esan dit irakasleak, baina ez diot ulertu: 

-Zer?, nola? 

Taup-taup, taup-taup, taup-taup... 

-Ea ezzauden beroak itota hainbeste arropa jantzita. 

-A, ez, tira, gaixorik nago eta medikuak ondo janzteko esan dit. 

-Bai kontu arraroa! 
9:40 

Eta orain zer egin behar dut? Irakaslea ikasgelaren aurrealdean kokatu da berriro. Badirudi 
bakean utziko nauela, baina bakarrik hogei minutu falta dira hamarretarako, eta orrietan 
zentzugabekeriak idatzi ditut, besterik ez. Zer egin behar dut? Susmatzen dut beranduegi dela 
kopiatu beharreko guztia kopiatzeko. Legislazioa irailerako geratuko zait eta udan ikasi beharko 
dut kurtsoa ez errepikatzeko; nolako agobioa! 

Taup-taup, taup-taup, taup-taup... 

9:50 

Tira, penkatu behar badut penkatuko dut; azken batean, ohituta nago, baina ez dit 
graziarik egiten irribarre madarikatu horrek. Niri begiratzen didanean, txerri alu horren keinuan 
garaile sentitzen denaren harrotasuna nabaritzen da eta ez nago hori aguantatzeko prest. Zer 
edo zer egin behar dut, besterik ezean, azken minutu hauetan tipoa puteatzeko... Badakit. 
Plantak egingo ditut, kopiatzen egongo banintz bezala. 

Nire albora etorri da eta kaxoian begiratu du. 

-Zer? -esan diot. 

-Ezer ez, ezer ez. Jarrai ezazu -erantzun . 

9:55 

Orain eskua txamarraren poltsikoan sartu eta txuleta atera eta azterketa azpian sartzeko 
keinu nabaria egin dut, eztul ozen batekin batera. Azterketa orriak altxatu ditut eta mahai 
garbian begiratu ondoren zentzugabekeriak idazten jarraitu dut. Klase erdiak begiratu dit hain 
keinu baldarrak egitean; irakasleak berak ere bai. Oso urduri jarri da tipoa, azterketa amaitzeko 
bost minutu falta direla esan du. Nigana dator berriro. 

-Zer moduz azterketa, Ramon? -galdetu dit. 

Taup-taup, taup-taup, taup-taup... 

-Ondo, bukatzen ari naiz-erantzun diot. 

-Eta zerdaukazu orri horien azpian? 

-Ezer ez. 

-Ezer ez? bai zera! Hara, jaso itzazu mahaitik orriak eta besoa. 

-Zergatik? 

-Kopiatzen ari zarelako. 

-Ez naiz kopiatzen ari. 

-Zer jokoan? 

Hori esan didanean, argitxo bat piztu da/zait nire buruan. 

-Kopiatu ez badut, azterketa aprobatuko didazu/dut? 

-Ados, eta kopiatu baduzu, ekainean eta irailean penkatuko dizut? 

-Ados. 

Besoa mahaitik altxatu dut eta azpian ez daukat ezer. Berak azterketa orriak jaso ditu eta 
ez du ezer aurkitu. Orrien artean begira ibili da, baita kaxoian, lurrean eta nire esku eta 
mauketan ere, baina alferrik izan da. Aitorrek irribarrez ikusi du dena. 

-Ez ezazu ahaztu apustua -esan diot irakasleari. 

Ezer esan gabe aide egin du nire albotik, umore txarrez itxuraz, eta hamarrak direnez, beste 
azterketa guztiakjasotzen hasi da. 

(Jon Arretxe, Ostegunak) 



